મળતી માહિતી મુજબ મૃતકનો અંદાજિત આઠેક વર્ષનો દીકરો જ્યારે બેડરૂમ પાસે ગયો ત્યારે તેની માતાને મૃત હાલતમાં જોતા બૂમાબૂમ કરી બધાને જાણ કરી હતી. આથી પાડોશીઓ ધસી આવ્યા હતા. ઘટનાની જાણ મૃતકના પતિને થતા તેઓ તાત્કાલિક ઘરે પહોંચ્યા હતા અને સમગ્ર ઘટનાની તેમણે ગ્રામ્ય પોલીસ મથકમાં જાણ કરી હતી. ઘટનાને પગલે ગ્રામ્ય પોલીસ પણ ઘટનાસ્થળે ધસી ગઈ હતી. તેમણે એફએસએલને જાણ કરતા એફએસએલની ટીમે પણ તપાસ શરૂ કરી હતી.